《冬日渡彭蠡过庐山下》
明代·盛符升

几经湓浦惜幽寻，重向宫亭望远岑。云卧石门思北涧，花开莲社忆东林。

三人一笑谁宾主，五老千秋自古今。惆怅吾衰劳梦想，几人游迹未销沉。

作者简介：（1615—1690后）明末清初江南昆山人，字珍示，号诚斋。张溥、夏允彝弟子。入清，康照三年成进士，官内阁中书，荐修《大清会典》。擢礼部主事，官至御史。工诗，为王士禛诗弟子。有《诚斋诗文集》等。